**ՇԱՀՎԵԼԱԴՆ ՈՒ ԲԱՆԳԼԻԲԱՐԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ըլըմ ա չլըմ, մի թաքավոր ա ըլըմ։ Էդ թաքավորի կնիկը չոր ա ըլըմ, ըրեխա չի բերելիս ըլըմ։

Մի գրբաց գալիս ա գիր անըմ, ասըմ ա.— Ձեր բաղըմը մի ծառ կա, չկել հմի սուբահ ա էլել, հմի իրեք խնձոր ա բռնել, գնացեք քաղեցեք բերեք, մեչը տուր կնգանըդ, կլպընին էլ տվեք ձեր ձիուն։

Գնըմ են էդ խնձորնին բերըմ, կլպըմ են, մեչը տալիս են՝ կնիկն ա ուտըմ, կլպընին էլ տանըմ էն ձիուն տալի։ Անց ա կենըմ իննըն ամիսը, թաքավորի կնիկը մի տղա ա բերըմ, անըմը դնըմ են Շահվելադ, էն ձին էլ մի քուռակ ա բերըմ, անըմը դնըմ են Բանգլիբար։

Ով տարով կվենձանա, էդ տղեն ու քուռակն օրով են վենձանըմ։ Եդնա Բանգլիբարը իմաստուն ա ըլըմ։ էդ տղեն էլ վենձանըմ ա, շկոլ գնալու հասնըմ, ամեն օր գրքերը վիկալած գնըմ ա շկոլը, գալի։ Գալիս ա աղաք Բանգլիբարի տակը թամզըմ ա, թիմարըմ, ճկատիցն էլ պաչըմ, նոր տուն ա գալի հաց ուտելու։ Անց ա կենըմ խելի վախտ, թաքավորի կնիկը ուրըշնու հետ ա ընգնըմ (ցավի գա նա)։ Տղեն բրաուրդ ա անըմ, մոր հետ կռվըմ ա, թքըմ ա, մրըմ ա։ Մերը տենըմ ա, որ իրա շնութինն աշկար տի ըլիլ, ուզըմ ա տղի գլուխն ուտե (էդ թավուր մոր կոխկերքը ծակվի)։

Շահվելադը, որ գնըմ ա շկոլ, չայի մեչը դա բերըմ ա դեղ ա գձըմ, որ գա խմե, մեռնի։

Ըշկոլիցը գալիս ա թե չէ, մերն ասըմ ա.— Շահվելադ ջան, էսքան վախտ սոված ես, արի չայ խմե, հաց կի:

Հմա ո՞րդի: Շահվելադը որ ըշկոլիցը գալիս ա. չկելը գնըմ չի Բանգլիբարին տենըմ, թիմարըմ, տակն ավլըմ, ալափ տալի, մի բան էլա ուտըմ չի ինքը:

Մերն ինչքան ասըմ ա, դա անգաճ չի դնըմ, գնըմ ա գոմը: Գնըմ ա տենըմ, որ Բանգլիբարն էնքան լաց ա էլել, էնքան ոտները գեդինն ա տվել ու քրդնքըմը կորել, էլ ասելու ոչ:

Գնըմ ա ճակատիցը պաչըմ, ասըմ ա.— Ի՞նչ ա էլել, որ տհելաց ես ըլըմ։

Էնա Բանգլիբարը լիզու ա ըլըմ, ասըմ ա.— Ըսօր քու վերչի օրն ա, քու մերը չայի մեչը դեղ ա գձել, որ խմես, մեռնես, իրան արածնին աշկար չլին։

Ասըմ ա.— Բա հմի ո՞նց անենք։

Ասըմ ա.— Որ գնաս տուն, կատուն կլավ-կլավը գալով կգա աղաքդ, որ մերդ բերե չայը դնե ըղաքիդ, մըքիչ կածես կատվի աղաքը, թե կատուն խմեց ու բան չի էլավ, ընդով դեն էլ խմե, թե որ կատուն խմեց ու տրաքեց, ընդով չայը դեն ածա, խմես ոչ:

Շահվելադը Բանգլիբարի տակն ավլըմ ա, քրդինքը ցմաքացնըմ ա, ալափ ա տալիս ու գալի տուն։

Մերն ասըմ ա.— Բալա ջա՛ն, ախր չայըդ հովացավ, ի՞նչ էլար։

Ասըմ ա.— Նանի ջա՛ն, գոմըմն էի։

Ասըմ ա.— Բանդ ու գորձդ կտրե՞լ ա, նոքարնին կարեին ո՞չ ձիուն ալափ տան, որ դուն ես սոված-ծարավ գնըմ չըրչարվըմ:

Եդնա բերըմ ա չայն ըղաքին դնըմ, հացն էլ հետը: Հլե մին էլ տենըմ ա հրես կատուն կլավելեն էկավ։ Դա հացը չայըմը թթախըմ ա ու կատվի ըղաքին վեր գձըմ։ Կատուն ուտըմ ա ու չաբալամիշ գալի, դես ու դեն վազ տալի ու տրաքըմ։ Էնա Շահվելադը չայի ըստաքանը վրա ա անըմ, տալի գեդնովը, ջարթըմ: Մերը հսկանըմ ա, որ դրան խաբար տվողը Բանգլիբարն ա։ Հմի էլ միտկ ա անըմ, որ առաչ Բանգլիբարի գլուխն ուտե։ Գնըմ ա չորացած լոշեր ա առնըմ, բերըմ ա լքցնըմ դոշակի տակը, խտոր ա ընգնըմ ու տնքտնքըմ։

Թաքավորը գալիս ա ասըմ.— Ի՞նչդ ա ցավըմ:

Ասըմ ա.— Ես հիվանդ եմ։

Եդնա դես ա շուռ գալի, դեն ա շուռ գալի, տնքտնքըմ ա, վրչվռչում ա, էն անդեր լոշերն էլ ընդի հենց ճռճռըմ են, որ թաքավորը հե գիդենըմ ա, թե կնգա ոսկոռնին ա նհե ձեն հանըմ:

Ասըմ ա.— Ա՛յ կնիկ ջա՜ն, բա հմի ի՞նչդ ա ցավըմ, բա հմի ի՞նչ ես ուզըմ, ի՞նչ կուտես։

Ասըմ ա.— Սաղ շանս կոտրատվըմ ա, ոսկոռնիս ջարթվըմ են, մի բան էլա ուզըմ չեմ, մենակ թե Բանգլիբարի թոքն ու ջիգյարը կխրովեք, կուտեմ կլավանամ, թե չէ մեռնիլ տիմ (ջհանդամին մեռնես, վայ տամ քու անսկամ գլուխը)։

Թաքավորը մտկի եդնա ա ընգնըմ, ասըմ ա.— Մինուճար տղի ձին ո՞նց մորթեմ, նրա քեփը խարաբ անեմ։

Շահվելադն ըշկոլիցը գալիս ա, եդ վազ տալի, գնըմ ա գոմը: Գնըմ ա տենըմ, էդ Բանգլիբարը քրդնքըմը մտած, եդ նհե էնքան ֆողը ոտով փորել ա ու գլխին ածել, որ գեդինը ֆոր ա կտրել, ըրտասունքը միչին գոլ կանգնել։

Գնըմ ա եդ ճկատիցը պաչըմ, Բանգլիբարն ասըմ ա.— Ըսօր իմ վերչի օրն ա, սհե՛֊սհե՛։

Ասըմ ա.— Բա հմի ի՞նչ անենք։

Ասըմ ա.— Գնաս տուն թե չէ, հերդ գալ տի քի ասիլ, որ ասես՝ հա, ասա. «Հայրիկ ջան, բա իմ պհած ձիուն մին էլա վեր չեմ էլել, հմի բերըմ եք մորթե՞ք»։ Ընդով քու հերը կասե. «Մի անքամ էյա վեր իլ, հավեսդ հանե»։ Կասես. «Դե մի թամքն առ»: Թամքը վրես կդնես, մի քանի հետ դես ու դեն կխաղացնես ու գլուխս բաց կթողաս, մենք կհեռանանք ուրիշ ըշխարի վրա։

Շահվելադը Բանգլիբարին թիմարըմ ա, տակն ավլըմ, ալափ տալի, գնըմ ա տուն։

Հերը գալիս ա, ասըմ.— Բալա ջան, քու մերը մեռնըմ ա, Բանգլիբարի թոքն ու ջիգյարն ա ուզըմ, որ սղանա, ի՞նչ ես ասըմ։

Ասըմ ա.— Ինչ տիմ ասիլ, հայրիկ ջան, հմա իմ պհած ձին մին էլա վեր չեմ էլել, թողուլ չե՞ս մին էլա վեր ըլիմ։

Ասըմ ա.— Խի չեմ թողուլ, բալա ջա՛ն, մին էլ վեր իլ, տասնմին էլ, ըսօր չկել ըրիգու հավեսդ հանե։

Եդնա հերը մի լավ թամքն ա առնըմ, Բանգլիբարին դուս են բերըմ, թամքըմ, հազրըմ։ Շաhվելադը վեր ա ըլըմ, որ մին էլ պլետըմ ա, Բանգլիբարը ծուլ ա ըլըմ, երգնքին ա հասնըմ։ Խալխը սաղ թմաշա ա դուս գալի։

Մի քանի հետ դես ա խղացնըմ, դեն ա խղացնըմ, մին էլ գալիս ա հորն ասըմ.— Մնաս բարով, հայրիկ ջան, դու խափվել ես, հմա ես՝ չէ։

Ասըմ ա ու Բանգլիբարի գլուխը վեր թողըմ: Բանգլիբարը ծուլ ա ըլըմ, վեր գալի, մին էլ երգընքովը թռչըմ, գնըմ ա մի ըչխարի վրա: Գնըմ ա գնըմ ա, ինքն ու իրա ձին գիդեն, գնըմ ա մի թաքավորի ֆողբմ վեր գալի, ըտի Բանգլիբարն ասըմ ա.— Ինձանից իրեք մազ վի կալ, որդի տեղդ նեղ կլի, ծուխ արա. ես կըշտիդ եմ:

Բանգլիբարի ճկատիցը պաչըմ ա, բրախըմ, ինքը գնըմ։ Գնըմ ա մտնըմ էդ քաղաքը, գնըմ ա մի ոչխարի ղառին էլ առնըմ, գլուխն ա անցկացնըմ, շորերն էլ փոխըմ ա, գնըմ ա թաքավորի պալատի դռանը կաղնըմ, ասըմ ա.— Ինձ նոքար չեք անի՞լ:

Թաքավորն ասըմ ա.— Խի՞ չէ, արի մեր ղազերը պահե։

Դա գնըմ ա թաքավորի ղազերը պհըմ, քշերն էլ գնըմ ա ղազերի հետ ղազանոցըմը քնըմ: Մի օր էլ ղազերը տանըմ ա ըրածացնելու թաքավորի բաղի միչին, ընդի մի հավուզ ա ըլըմ, ղառինը գլխիցը հանըմ ա ու էրեսն ու գլուխը լվանըմ: Էդ թաքավորն էլ իրեք ախչիկ ա ունենըմ, էրկուսին մարթի տված ա ըլըմ, պուճուրը դեռ հլա իրա կշտին ա ըլըմ։ Բաղի միչին սեհրն անելով գալիս ա էդ հավուզի կուշտը, որ գալիս ա տենըմ իրանց ղազարածը էրեսը լվանըմ ա, ոսկի խուճուճ մազերն ու ըրեսի սիրունութինը որ տենըմ ա, էն ա հա ուշկն ուզըմ ա գնա։ Շահվելադը որ տենըմ ա դրան, կրմրատակած խատատ-մատատ ղառինը գլուխն ա անցկացնըմ։

Թաքավորի ախչիկն ասըմ ա.— Ա՛յ տղա, դուն ո՞վ ես, որ էկել ես մեր ղազարածը դառել, էդ ղառինն էլ գլուխդ անցկացրել, թե մթամ քաչալ ես։

Ասըմ ա.— Ես մի քյասիբ տղա եմ։

Էդ ախչիկը տենըմ ա նրանից կարաց ոչ դուզ բան իմանա, հմա սիրտը լըգլըքըմ ա, ասըմ ա. «Կա, կա ոչ, սա իմն ա»։ Եդնա թողըմ ա փախչըմ։

Մի օր էլ թաքավորն ասըմ ա.— Իմ ախչկանը հրսանիք տիմ անիլ, ում հվանըմ ա, թող խնձորով տա՝ իրա հմար ուզեմ։

Եդնա ախչկանը նստացնըմ ա ակոշկըմը, մի կարմիր խնձոր էլ ձեռին, ասըմ ա.— Ախչիկ ջա՛ն, քեզ իմ ախչկերանցի շատ եմ սիրըմ, թողուլ տիմ քու փեսացուն դու ջգես, ում համյաթ տենաս ու խնձորով տաս, նրան էլ տալ տիմ քեզ։

Ինչքան ջահելնի կա, ինչքան նազիր֊վեզըրի տղա կա, ինչքան հարուստ աղենու տղեք կան, չիմ գալիս են անց կենըմ, մնին էլա խնձորով տալիս չի։ Հմի էլ գալիս են քյասըբնու տղեքնին են անց կացնըմ, էլ եդ տալիս չի։

Թաքավորն իրա երկու փեսին գձըմ ա քաղաքն, ասըմ.— Տեհեք էլ ո՞վ մնաց:

Նրանք գնըմ են, գալիս ասըմ են.— էլ մինն էլա մնացել չի: Ըստիան ընդիան ասըմ են.— Ղազարած քաչալն ա մնացել, ղազարած քաչալը:

Էդ էրկու փեսեն ասըմ են.— Պա՜հ, նրան էլ եք մարթ հաշըվը՞մ:

Թաքավորն ասըմ ա.— Հլա նրան էլ կանչեցեք։

Կանչըմ են, գալիս ա ակոշկի տակովն անց կենալիս ա ըլըմ, ախչիկը խնձորը վրա ա անըմ, դրան տալի: Խալխը մնըմ ա ըրմացած։

Թաքավորը կտաղըմ ա, ասըմ ա.— Տո՛ փչվիս դու, բա քաչալ ղազարածն էր մնացե՞լ, էսքան լավ տղեքը թողած։

Ախչիկն ասըմ ա. —Թե դրան կտաս կուզեմ, թե չէ՝ մնին էլա ուղիլ չեմ։

Թաքավորը կտաղըմ ա, ասըմ ա.— Դե դուս ի՛լ իմ տանից, անսկամ, գնա քաչալի հետ ղազանոցըմը կաց։

Ախչիկը վեր ա կենըմ, գնըմ ա ղազանոցը, ընդի կենըմ։ Ինչքան իրա քվորտինքը ղնամիշ են անըմ, հերը թքըմ ա մրըմ, իլլաջ չի ըլըմ, քաչալի կշտիցը ղրաղ չի ըլըմ։ Ասըմ են.— Գլուխն իրանը քարը, թող կենա։

Շահվելադն ու իրան նշանածը էդ ղազանոցըմը կենըմ են, ղազերը պհըմ, նրա հախովն ապրըմ։ Մի օր թաքավորը դժար հիվանդանըմ ա, ինչ դեղ ու դիր անըմ են, իլլաջ չի ըլըմ, սղանըմ չի։

Հեքըմնին ասըմ են.— Սրան մենակ ասլանի կաթը կլավացնե:

Ո՞վ գնա, ո՞վ չի գնա, էն էրկու փեսեն աղաք են գալի, ասըմ են. «Մենք կգնանք կբերենք»։ Իրանց հմար ամեքը մի լավ ձի են ջգըմ, մի տոպրակ ոսկի վեր ունըմ, գնըմ են, որ ասլանի կաթը տին բերիլ:

Շահվելադը կնգանն ասըմ ա.— Գնա՛ հորդ ասա՝ մի ձի էլ ինձ տա, ես էլ գնամ, բալի բերեմ։

Ախչիկը գնըմ ա հոր կուշտր, ասըմ ա.— Հայրիկ ջան, մի ձի էլ տուր իմ մարթին, նա էլ գնա, բալի բերե։

Էն էրկու քիրն ընդի են ըլըմ, դրա գլխին տալիս են, ասըմ են.— Ի՜, վայ քու գլխին, մեր աժդահա մարթիքը գնացին էլ, կբերեն էլ, քու քաչալը տի գնալ բերի՞լ։

Դա որ շատ ղանչանք ա անըմ, հերն ասըմ ա.— Ջհանդա՛մը գնա՛, գնացեք մի ղաթիր էլ իրան տվեք, թող գնըմ ա գնա։

Բերըմ են ձիանու միչից մի քոսոտ ղաթիր են ջոգըմ, բերըմ են տալի Շահվելադին: Շահվելադը դրան վեր ա ըլըմ չկել քաղաքի ղրաղը, ցինգեր-ցինգեր անելով քշըմ ա, ընդի տանըմ ա մի տեղ հորըքըմ, իրան Բանգլիբարի մազը ծուխ ա անըմ: Հլե մին էլ տենըմ ա— Բանգլիբարը ըղաքին կագնեց: Ղառինը հանըմ ա, իրան շորերը ձիու թամքին կապած էր, վեր ա ունըմ հաքնըմ, վեր ա ըլըմ, թռցնըմ։ Մի ուրիշ ճամփով գնըմ ա էդ էրկու փեսի աղաքը կտրըմ, մի չոբանից իծի կաթն ա առնըմ, գնըմ ա մի վերունի ծմակըմ նստըմ, որ էրկու փեսեն գալ տին գետն անց կենալ:

Իրանց սոխկոռնով գալիս են հասնըմ դրան, ասըմ են.— Բարի օր քեզ, ղարիբ ախպեր: Խոնարվըմ են դրա ըղաքին։

Ասըմ ա.— Աստու բարին, խեր ըլի, ո՞ւր եք գնըմ։

Ասըմ են.— Ֆլան թաքավորը դժար հիվանդ ա, գնըմ ենք ասլանի կաթը գդնունք:

Ասըմ ա.— Ես ասլանի կաթն եմ ծախըմ։

Դրանք ուրախանըմ են, ասըմ են.— Ի՞նչ արժե։

Ասըմ ա.— Ես հախով չեմ ծախըմ։

Ասըմ են.— Բա ո՞նց։

Ասըմ ա.— Ամնուդ քմակին մի դամղը տամ, տարեք։

Դրանք իրար ըրեսի մտիկ են անըմ, եդնա ասըմ.— Հա, մեզ ի՞նչ տի ըլիլ, արի տհենց անենք, դառդակ չի եդ գնանք, վրեններուս կծիծաղին։

Բերըմ ա դրանց եդի կռնուց ամնուն մի հետ դամղըմ, էն իծի կաթն ամաններուն ածըմ, ճամփու դնըմ։ Դրանք թող ուրխանալով եդ գան, ինքը եդ Բանգլիբարին վեր ա ըլըմ, գնըմ։

Բանգլիբարն ասըմ ա.— Ֆլան տեղը ասլանի ոտը քարխեց ա էլել, մխկտըմ ա, կարըմ չի տեղիցը ժաժ գա, գնա նետ ու անեղգ գձե, բլցրու, նա քու ուզածը կտա։

Շահվելադին տանըմ ա հասցնըմ ասլանի կուշտը, ինքր ղրաղ ըլըմ։ Շահվելադը գնըմ ա տենըմ, որ ասլանը վեր ա ընգել ու վնգստըմ ա: Դարի տակիցը նետանեղը գձըմ ա, գնըմ ա թուշ քարխեցը պատռըմ, անց կենըմ։ Ցավը ջիգյարին ա տալի ասլանի, ասըմ ա.— Իսան օղլի, ճանգս ընգնիս՝ թիքա֊թիքա կանեմ, բա իմ ցավն ինձ բոլ չի՞։

Հմա որ մխելի վախտ անց ա կենըմ, ցավը բոշանըմ ա, ասըմ ա.— Իսան օղլի, դուս արի, դուն իմ փրկողն ես, ասա տամ ուզածըդ։

Շահվելադը դուս ա գալի, ասըմ ա.— Քու ջանի սաղութինն ա իմ ուզածը։

Ասըմ ա.— Չէ, դու չկել մի փորացավ չի ունենայիր, ինձ ազատիլ չէիր իմ նեղ դրութենից, իսանին էհթիբար չկա, ասա ուզածըդ տամ։

Ասըմ ա.— Իմ ուզածն ասլանի կաթն ա, թե կտաս, կաթը տուր տանիմ։

Ասըմ ա.— Իմ ազատողին ջանս չէի խնահիլ, կաթն ի՞նչ ա որ։

Եդնա գնըմ ա կաթը կթըմ, մի ըմանի մեչ լքցնըմ, գալիս ա Բանգլիբարին վեր ըլըմ, գալիս ա հասնըմ քաղաքի ղրաղը։ Գալիս ա տենըմ, դեռ էն ղաթիրն ընդի կապած ա։ Բանգլիբարին եդ վեր ա թողըմ, ղաթրին վեր ըլըմ, գալի տուն։ Գնըմ ա մտնըմ ղազանոցը, տենըմ ա իրա կնիկը նստած լաց ա ըլըմ։

Ասըմ ա.— Հը՛, ի՞նչ ա էլել, թաքավորը ո՞նց ա։

Ասըմ ա.— Նրանք կաթը բերին, խմեց, ջլիզ դժարացավ, ֆոքու հետ ա։

Ասըմ ա.— Դե ասլանի կաթը հասցրու, վախիլ մի՛։

Կաթը տանըմ ա, վրեն ծիծաղըմ են, ասըմ են.— Ով գիդե ընչի կաթն ա, էնա ասլանի կաթը խմեց, որ լավանալու ըլեր, կլավանար, ֆողը քու շաշ գլխին, քու քաչալի բերածով պտի վեր կենա՞լ։

Ասըմ ա.— Բան չի կա, հլա էս էլ փորձենք, բալի մի բան անե։

Որ շատ խնթրըմ ա, մերն ասըմ ա.— Հլա էս էլ փորցենք։

Ասլանի կաթը տանըմ են հլե թաքավորին խմացնըմ են, թաքավորը եդ ա գալի, վրա նստըմ։

Էն էրկու քվոր գլուխըվեր չի ունըմ, ասըմ են.— Վա՜յ քու գլխին, մեր մարթկերանց բերածը լավացրուց, հե գիտես քու քաչալի բերածը սղացրո՞ւց։

Էն նաչարն էլ բան չի ասըմ, ուրխանըմ ա, որ իրա հերը վի կացավ, ուրխանալով գալիս ա իրա քաչալի ճտովն ընգնըմ, ուրխանաս, ինչ ուրխանըմ են։

Անց ա կենըմ խելի վախտ, հմի էլ թաքավորի կնիկն ա հիվանդանըմ։ Դես ու դեն են անըմ, հմի էլ ասըմ են Ասլանի միսը դրան կսաղացնե։ Ո՞վ բերե, ո՞վ չբերե, եդ էն էրկու փեսեն աղաք են ընգնըմ, թե.— Մենք կբերենք։

Եդ նհե գնըմ են, Շահվելադն էլ մի ղաթրի յա վեր ըլըմ, գնըմ ա եդ Բանգլիբարի մազը ծուխ անըմ, գալիս ա վեր ա ըլըմ ու պատ տալի, աղաքներուն կտրըմ, գնըմ ա հմի էլ մի ալապստրակ ա սպանըմ, եդ էն ծմակըմը ճամփա ա պհըմ։ Դրանք գնըմ են դես ու դեն ընգնըմ, եդ գալի ջհըմ ըտի։

Ասըմ են.— Ղարիբ ախպեր, հմի էլ մեզ ասլանի միս ա պետկը:

Ասըմ ա.— Ծախըմ եմ։

Կրակի գա դա իրան արած բաներով, բերըմ ա եդ դրանց քմակիցն ամնուն մին էլ ա դաղըմ։ Դրանք էդ ալապստրակի միսը վի կալած, ուրխանալով գալիս են: Շահվելադն ըտի իրա Բանգլիբարին վեր ա ըլըմ:

Բանգլիբարն ասըմ ա.— Հրե ֆլան տեղը ծառը վեր ա ընգել, ճուխկն ասլանի ընդամըմը թաղվել ա, գնա հանե, քու ուզածը կտա:

Տանըմ ա ըտի հասցնըմ, ինքը ղրաղ ըլըմ: Շահվելադը գնըմ ա տենըմ, որ մի եքա ճուխկը մտել ա ասլանի անդամը, մխկիտը ջիգյարն ա տվել։

Թաքուն գնըմ ա թոգն անդամի փետիցը կապըմ, ծերը բերըմ դարի տակը, մի ղափիլ ձիք ա տալի, ընդամիցը որ դուս ա հանըմ, ասլանը տեղիցը ծուլ ա ըլըմ, վեր գալի, ասըմ ա.— Հե՛յ-հե՛յ իսանօղլի, կշտիս ըլեիր, թիքա-թիքա կանեի:

Հմա եդ որ մխելի անց ա կենըմ, ցավը կտրըմ ա, ասըմ ա.— Դուս արի, իսանօղլի, ասա ուզածըդ տամ։

Շահվելադը դուս ա գալի, ասըմ ա.— Իմ ուզածը քու սաղութինն ա։

Ասըմ ա.— Չէ, իսանին էհտիբար չի կա, դու մի փորացավ կունենաս, ասա ուզածդ տամ։

Շատ որ ասըմ ա, ասըմ ա.— Իմ ուզածը ասլանի միս ա։

Ասլանը մտիկ ա անըմ, ասըմ ա.— Իսանօղլի, լավ սիրտս տեղիցը հանըմ ես, հմա որ խոսկ եմ տվել, անիլ տիմ։

Ասըմ ա.— Գնա իմ ճուտերիցը մինը տար, հենց տար որ աչկս տենա ոչ, անգաճըս ձենն իմանա ոչ, թե չէ՝ թիքա-թիքա կանեմ քեզ։

Շահվելադը գնըմ ա ասլանի բունը գդնըմ, մի ճուտի բերանը փակըմ ա ու տանըմ մի խոռը ձորում մորթըմ, միսն ածըմ խուրջինը, Բանգլիբարին վեր ա ըլըմ, գալիս ա տուն։ Գալիս ա իմանըմ, որ իրա զանքաչը ֆոքու հետ ա, իրա նաչար կնիկն էլ ձեռները ծոցին՝ լաց ա ըլըմ։ Էն էրկու փեսեն էլ իրանց կնանոնց հետ բալկոնըմը սիլի-բիլի են անըմ, որ դրան տենըմ են. «Ըհը, քաչալն էկավ, քաչալն էկավ»— ասըմ են ու ծիծաղըմ։

Քաչալը միսը տալիս ա իրա կնգանը, ասըմ ա.— Տար, վախիլ մի, լավանալ տի։

Տանըմ ա միսն էփըմ ա, մորն ուտացնըմ, նրանց ծիծաղին բանի տեղ չի դնըմ, հլե մին էլ տենըմ ա մերն աչկերը բաց արավ, վրա նստեց, մնըմ են հուշ էլած, հմա էն էրկու քիրն ու փեսեն տնազ են անըմ, ասըմ են.— Վաչ քու գլխին, խու քու քաչալի բերածով չի լավացավ, մեր մարթկերանց բերածով լավնացավ։

Էլ եդ նաչարը լաց ըլելով գալիս ա իրա քաչալի կուշտը, քաչալն ասըմ ա.— Վախիլ մի, խու մերդ լավնա՞ցավ, էլ ի՞նչ ես դարդ անըմ։

Ասըմ ա.— Ախր ես գիդեմ, որ քու բերածով լավնացավ, նրանք խի՞ են իրանց բերածը հաշվըմ։

Ասըմ ա.— Թող հմի էլ տհենց ըլի, ի՜նչ անենք, դժարն էն էր որ մերըդ լավնացավ։ Եդ դրանք իրար փթաթորվըմ են, պչպաչորվըմ, իրանց ղազանոցըմը կենըմ։

Անց ա կենըմ մխելի վախտ, մնել խաբար ա գալի, թե՝ փլան թաքավորը կռիվ ա գալի էս թաքավորի վրա։ Չիմ իրար են խառնըվըմ , թաքավորը իրա զորքը թարազըմ ա, իրան էրկու վենձ փեսին էլ գլուխ ա անըմ, գնըմ են կռվի։

Շահվելադն իրա կնգանը ղըրգըմ ա, ասըմ ա.— Թաքավորին ասա մի ձի էլ ինձ տա, ես էլ գնամ կռվի։

Գնըմ ա ասըմ, եդ չիմն էլ վրեն ծիծաղըմ են, ասըմ են.— Վա՛յ քու գլխին, քու քաչալը տեր գնալ դուշմանին ջարթիլ, մեր աժդհա մարթիքն ընդի ի՞նչ են, որ դրան տինք ղրգիլ, որ գնա ձիանու ոտի տակն ընգնի։

Դա որ շատ խնթրըմ ա, եդ մի ղաթըր էլ դրան են տալի։ Եդ ղաթրին վեր էլած գնըմ ա քաղաքի ղրաղին հորըքըմ, իրա Բանգլիբարի մազը ծուխ ա անըմ, տենըմ ա հրես էկավ։ Իրա շորերը հանըմ ա, թուրը կոխկիցը քաշ անըմ, նետ ու անեղըն ուսովը գձըմ, գնըմ ա կռվին հասնըմ։ Գնըմ ա տենըմ հրե դուշման թաքավորը մտել ա իրանց թաքավորի ֆողն ու իրանց զորքին ջարթըմ ա։ Թագավորն ու էն էրկու փեսեն հլե-նհե գիդեին ոչ ինչ անեն։ Շահվելադըս գնըմ ա իրա թուրը հանած ընգնըմ ա դուշման զորքի մեչը, դես տալի, դեն ա տալի, ինչքան ինքն ա բանֆոքի անըմ, էրկու էնքան Բանգլիբարը։

Թաքավորն ըտի մնըմ ա հուշ էլած, ասըմ ա.— Էս ո՞վ ա էս քաջը իմ զորքի միչին, որ ես ճնանչըմ չեմ։

Եդ ա մտիկ անըմ, տենըմ ա իրա էրկու փեսեն հրե իրանց ձիանու փորի տակին կուչ էկած։

Շահվելադը տալիս ա ջարթըմ ա, եդ ա մտիկ անըմ, տենըմ ա թաքավորը մենակ կաղնած, դուշմաննուցը մի քանիսը դբա նրան են գնըմ, որ սպանեն։ Էն էրկու փեսեն էլ եդ են փախչըմ, Բանգլիբարի գլուխը եդ ա թեքըմ, գալիս ա դուշմաննու մի քանըսին թոլ ա անըմ, մնի թուրը ոնց ա ըլըմ, Շահվելադի մատը յարալու ա անըմ: Թաքավորը որ տենըմ ա արինը չըռչըռըմ ա, իրա ձեռնաղլուխը հանըմ ու Շահվելադի մատը կապըմ։ Շահվելադը եդ սուրհա ա անըմ, դուշմանի զորքը տենըմ ա կարըմ չի, եդ ա փախչըմ: Էն էրկու փեսեն գալիս են թաքավորի չորսի կուռն առնըմ, սիլիբիլի անըմ, օզանգուն բռնըմ ձիուն վեր ըլացնըմ, եդ մթամ իրանք էլ են կռվըմ, ընգնըմ են դուշմանի փախչող մի քանի ֆոքու եդնա:

Շահվելադը ինչքան կտորըմ ա կտորըմ, մեկելին էլ քշըմ ա իրանց ֆողն անց կացնըմ, եդ դառնըմ, էն էրկու փեսին էլ ամընուն մի սիլլա տալի, ասըմ ա.— Չկել հմի բա ո՞րդի էիք մտել։

Թաքավորի զորքը որ իրար ա գալի, էդ վախտը Շահվելադը Բանգլիբարին պլետըմ ա, Բանգլիբարը հենց թռչըմ ա, որ ոչով կարըմ չի տենա, թե դվորը գնաց։

Թաքավորն ասըմ ա.— Ո՞վ էր էն քաջը, թող աղաք գա։

Ոչով ձեն չի հանըմ, էն էրկու փեսեն ըղաքին ցից են ըլըմ։ Եդնա զորքը ուրխանալով, ձիանը չիդիրի գձած, տուն են գալի։ Շահվելադն էլ գալիս ա իրա Բանգլիբարի ճկատիցը պաչըմ, վեր ա թողըմ, եդ իրա ղառինը ծածկըմ, ղաթրին վեր ըլըմ, գալիս ա տուն։ Գալիս ա տենըմ չիմն էլ ուրախ են, մենակ իրա նաչար կնիկն ա քեփը խարաբ, մին էլ թաքավորը, որ կարացել չի գդնու, թե իրա քաջն ով էր, որ դուշմանին բանֆոքի արավ։ Եդ էն էրկու փեսեն ու իրանց կնանիքը ծիծաղըմ են, թե.—Հա՛յ, քաչալը կռվիցը գալիս ա, հա՛յ, քաչալը գալիս ա։

Հմա նա նրանց վրա ծիծաղելով գնըմ ա մտնըմ իրա ղազանոցը։

Թաքավորը որ շատ միտկն ա անըմ, ասըմ ա.— Խորակ հազրեցեք, գինի արաղ հազրեցեք, քեփ անիլ տիմ տալ։

Հազրըմ են, զորքը գալիս ա շարվըմ սուփրենու ղրաղնըմը, թաքավորն էլ նստըմ ա վերի ծերին, իրա էրկու փեսեն էլ ամենքը մի ղրաղին։

Եդ թաքավորն ասըմ ա.— Ո՞վ էր էն քաջը, թող աղաք գա։

Ոչ ով ձեն չի հանըմ։ Շահվելադն էլ դռան տակին նստել ա, քյասիբ-քյուսուբնու հետ զրից անըմ, ուտըմ են, խմըմ։ Թաքավորը միտն ա գձըմ, որ իրա ձեռնաղլուխը փթաթել ա էն քաջի մատին։ Վեր ա կենըմ, հերթով չիմնու մատին էլ մտիկ ա անըմ, հերթը հասնըմ ա քաչալին: Քաչալն էլ մթամ թե բանի խաբար չի, ընդի զրից ա անըմ սուփրավորնու հետ: Թաքավորն աչկը գձըմ ա, տենըմ ա իրա ձեռնաղլուխը քաչալի մատին փթաթած: Հլե նհե հուշ ա ըլըմ։

Ասըմ ա.— Քաչա՛լ, դուն էի՞ր էն քաջը:

Ասըմ ա.— Չէ՛, ով որ թաքավորի ու իրա կնգա հմար ասլանի կաթն ու միս ա բերել, նա էր էն քաջը։

Խալխը չիմ պել ա կտրել, էն էրկու փեսեն էլ սրտներուն լընլընգոց են ընգել, էրեսներու ռանգը թռցրել են:

Թաքավորն ասըմ ա.— Ո՞վ ա բերել ասլանի կաթն ու միսը, իմ էրկու փեսեն չէի՞ն բերել։

Ասըմ ա.— Դե գնա հարցրու, թե ոնց են բերել:

Էն էրկու փեսին հարցնըմ ա, ասըմ են.— Ոնց տինք բերիլ, գնացինր ոսկի տվինք, առանք-բերինք։

Շահվելադն ասըմ ա.— Սուտ են ասըմ, ոսկի չեն տվել, գնացեք շալվարներուն հանեցեք, տեհեք ինչ են տվել։

Նրանք ջլիզդան կրմըրտակըմ են։ Թաքավորը շալվարներուն հանիլ ա տալի, տենըմ ա էրկուսի քամակն էլ ամնուն էրկու հետ դամղած: Նհանք ընդի խայտառակ են դառնըմ, էն էրկու քիրն էլ ընդի ճաքըմ են, Շահվելադի կնիկր քիչ ա մնըմ գա, ուրխանալուց իրա մարթի խտիտն ընգնի։ Ըտի նոր Շահվելադը ղառինը գլխիցը հանըմ ա, մազը ծուխ ա անըմ, մին էլ տենըմ ա Բանգլիբարն էկավ, շորերը փոխըմ ա, թաքավորի ըղաքին կաղնըմ։

Ասըմ ա.— Ես փլան թաքավորի տղեն եմ։

Ըտի նոր թաքավորը նրան պըչպաչորըմ ա, էն էրկու փեսին էլ իրա պալատիցը կնանոնց հետ դուս ա անըմ, օխտն օր, օխտը քշեր հրսանիք են անըմ։

Թաքավորն ասըմ ա.— Ես էս պռավել եմ, իմ թաքավորութինը, քեզ եմ տալի։

Ասըմ ա.— ՉԷ։ Ես գնալ տիմ իմ հոր թաքավորութինը, դու քո տեղը կկենաս, ես՝ իմ, եփ որ տեղդ նեղ ըլի, ինձ իմաց արա, ես քու կշտին եմ։

Իրա կնգանը վեր ա ունըմ, Բանգլիբարին թարքլամիշ են ըլտմ, գնըմ են իրա հոր տուն: Գալիս ա հոր պալատիցը հեռու մի պալատ ա վեր թողըմ, իրա հետի ղոշունը ըտի թողըմ իրա կնգա կշտին, ինքը գնըմ ա տուն։ Գնըմ ա տենըմ իրա նաչար հերը քոռացած, մի օթախի մեչ ա գձած, իրա մերը թախտին ա նստել, սրա֊նրա հետ շնութիննի ա անըմ։

Գնըմ ա հոր կուշտը, ճտովն ա ընգնըմ, ասըմ ա.— Ես Շահվելադն եմ:

Հերը պաչըմ ա ու լաց ըլըմ: Ասըմ ա.— Ես էսա մեռնիլ տիմ, իմ երգիրը քեզ եմ թողըմ, դու քո անսկամ մոր հախիցն արի:

Ասըմ ա.— Չէ՛, դուն էլի թաքավոր կլիս:

Իրա մորը բռնըմ ա մի ղաթրի պոչից կապիլ տալի, էնքան քաշ ա տալի, վենձ թիքեն անգաճն ա թողըմ, ասըմ ա.— Քեզ պես անսկամ մերն իմ պետկը չի:

Հորը տանըմ ա թախտին նստացնըմ, իրա կնգանն էլ բերըմ, թազա իրա հոր տանը հրսանիք անըմ, պրծնիս ամեն ցավից֊չոռից, ինչ պրծնըմ են. նրանք հասնըմ են իրենց մուրազին, դուն էլ հասնիս քու մուրազին: